Tožba, vložena 18. oktobra 2024 – FW in drugi/ESZD
(Zadeva T-542/24)
Jezik postopka: francoščina
Stranke
Tožeče stranke: FW in sedem drugih tožečih strank (zastopniki: A. Guillerme, T. Bontinck in F. Patuelli, odvetniki)
Tožena stranka: Evropska služba za zunanje delovanje
Predlogi
Tožeče stranke Splošnemu sodišču predlagajo, naj:
izpodbijane odločbe razglasi za nične;
tožečim strankam prizna pravico do dodatka za šolanje njihovih otrok, mlajših od 5 let, izračunanega na podlagi člena 15 Priloge X h Kadrovskim predpisom in ob upoštevanju izjemnih okoliščin, ki se nanašajo nanje;
toženi stranki naloži plačilo stroškov.
Tožbeni razlogi in bistvene trditve
Tožeče stranke v utemeljitev tožbe zoper odločbe Evropske službe za zunanje delovanje (ESZD), s katerimi je ta zavrnila upoštevanje stroškov vrtca in šolanja, ki so jih imele tožeče stranke, v okviru dodatka za šolanje, navajajo štiri tožbene razloge, ki so enaki ali podobni tistim, ki so bili navedeni v okviru zadeve T-17/24, UL in drugi/ESZD1 .
____________
1 UL C, C/2024/2047.